जोहड़ीवाला मंदिर में पुस्तक मेले के समापन पर पांच कुंडीय यज्ञ
जोहड़ीवालाप्राचीन हनुमान मंदिर मेंें जनकल्याण एवं युवा जागृति मिशन,गायत्री परिवार,नेता जी सुभाष चन्द्र बॉस, युवा जागृत सेवा समिति पीसीसीएआई सहयोग से चल रहे आठवें नौ दिवसीय गीता जयंती महोत्सव एवं पुस्तक मेले का मंगलवार को समापन हो गया। पूर्व विधायक शशिरंजन परमार बिट्स ग्रुप के को चेयरमैन ओमप्रकाश बहलवाला ने मेले का अवलोकन कर समापन रूप दिया।
समारोह में स्वच्छ पर्यावरण के लिए पांच कुंडीय यज्ञ भी किया गया। समारोह की अध्यक्षता समाजसेवी पवन सर्राफ ने की। समारोह में सान्निध्य महंत वेदनाथ महाराज और बालयोगी महंत चरण दास महाराज का रहा। महोत्सव एवं पुस्तक मेले में सेवा देने वाले स्वयं सेवियों को सम्मानित किया गया समापन समारोह में बोलते ओमप्रकाश बहलवाला और पूर्व विधायक शशिरंजन परमार ने कहा की ईश्वर कण कण में विद्यमान है, जिनके स्वरूप को पुस्तकों के माध्यम से जाना जा सकता है। उन्होंने कहा की पुस्तक मेले राष्ट्र हित में जरूरी है इससे लोग शिक्षित होते हैं।
उन्होंने कहा की इस प्रकार के मेले व्यक्ति के जीवन में संस्कारों की अमित छाप छोड़ते हैं, इस लिए इस तरह के आयोजन समय समय पर होने चाहिए। उन्होंने कहा की पुस्तकों में जीवन का हर पहलू है, जिनको पढ़ कर व्यक्ति एक अच्छा नागरिक बन सकता है। इस अवसर पर दिल्ली से समाजसेवी संजय कुमार, हनुमान सर्राफ, दीनदयाल सोनी, समाज सेवी दीपक कुमार, टिनी, सतीश नम्बरदार, कृष्ण भारती, गायत्री परिवार से रमेश बंसल, समाजसेवी सुरेन्द्र लोहिया, समाजसेवी रमेश सैनी, सह संयोजक अशोक भारद्वाज, रविन्द्र सक्सेना,अंजु शर्मा, उषा, वीना, पंकज लोहिया, खुशहाल ग्रोवर अनेक लोग उपस्थित थे।
जोहड़ीवाला हनुमान मंदिर में महंत वेदनाथ को स्मृति चिह्न भेंट करते अतिथिगण।
hin_Deva hin_Deva hin_Deva hin_Deva hin_Deva